cyanic-selkie/wikianc huggingface dataset:
Ογκανέσσιο
Υπολογισμένες ατομικές και φυσικές ιδιότητες
Το ογκανέσσιο αναμένεται να έχει κατά πολύ ευρύτατη πολωσιμότητα, πιο πολύ από όλα τα προηγούμενα στοιχεία, και σχεδόν διπλάσια από του ραδονίου. Σε παρέκταση από τα άλλα ευγενή αέρια, αναμένεται ότι το ογκανέσσιο έχει ένα σημείο βρασμού μεταξύ 320 και 380 Κ (50 - 80 °C). Αυτό είναι πολύ διαφορετικό από τις προηγούμενες εκτιμώμενες τιμές (263 K ή 247 K ). Ακόμη και δεδομένων των μεγάλων αβεβαιοτήτων των υπολογισμών, φαίνεται εξαιρετικά απίθανο ότι το ογκανέσσιο θα είναι αέριο υπό κανονικές συνθήκες, και καθώς το υγρό φάσμα των άλλων αερίων είναι πολύ περιορισμένο, μεταξύ 2 και 9 °Kelvin, το στοιχείο αυτό πρέπει να είναι στερεό υπό κανονικές συνθήκες. Αν το ογκανέσσιο σχηματίζει αέριο κάτω από τυπικές συνθήκες, ωστόσο, θα ήταν ένα από τις πυκνότερες αέριες ουσίες υπό κανονικές συνθήκες (ακόμη και αν είναι μονοατομικό όπως και τα άλλα ευγενή αέρια).
Λόγω της τεράστιας πόλωσής του, το ογκανέσσιο αναμένεται να έχει μια αφύσικα χαμηλή ενέργεια ιονισμού (παρόμοια με εκείνη του μολύβδου, η οποία είναι 70% περισσότερη από αυτήν του ραδονίου και σημαντικά μικρότερη από εκείνη του φλεροβίου ) και μια τυπική κατάσταση συμπυκνωμένης φάσης.
Προβλεπόμενες ενώσεις
right|130px|alt=Σκελετικό μοντέλο ενός επίπεδου μορίου με ένα κεντρικό άτομο συμμετρικά συνδεδεμένο με τέσσερα περιφερειακά άτομα φθορίου.|thumb|Το XeF4 έχει τετράγωνη επίπεδη διαμόρφωση. 130px|thumb|alt=Σκελετικό μοντέλο ενός τετραεδρικού μορίου με ένα κεντρικό άτομο (Og) συμμετρικά συνδεδεμένο με τέσσερα περιφερειακά άτομα (φθόριο).|Το OgF4 προβλέπεται να έχει τετραεδρική διαμόρφωση. Καμία ένωση ογκανεσσίου δεν έχει συντεθεί ακόμα, αλλά υπολογισμοί για τις θεωρητικές ενώσεις έχουν πραγματοποιηθεί από το 1964. Αναμένεται ότι, αν η ενέργεια ιονισμού του στοιχείου είναι αρκετά υψηλή, θα είναι δύσκολο να οξειδωθεί και ως εκ τούτου, η πιο κοινή κατάσταση οξείδωσης θα είναι μηδέν (0) (όπως και για τα άλλα ευγενή αέρια).
Υπολογισμοί για το διμερές μόριο Og2 έδειξε μια αλληλεπίδραση συνδέσεως χονδρικά ισοδύναμη με εκείνη που υπολογίστηκε για το Hg2, και μια ενέργεια διάσπασης 6 kJ/mol, περίπου 4 φορές εκείνης του Rn2. Αλλά το πιο εντυπωσιακό, υπολογίστηκε να έχει ένα μήκος δεσμού μικρότερο από ότι το Rn2, δηλαδή 0.16 Å, το οποίο θα είναι ενδεικτικό μιας σημαντικής συνδέσεως αλληλεπίδρασεως. Από την άλλη, η ένωση OgH+ εμφανίζει μια ενέργεια διάσπασης (με άλλα λόγια μια συγγένεια των πρωτονίων του Og) η οποία είναι μικρότερη από εκείνη του RnH+.
Η σύνδεση μεταξύ ογκανεσσίου και υδρογόνου στο OgH προβλέπεται να είναι πολύ χαλαρή και μπορεί να θεωρηθεί ως καθαρή αλληλεπίδραση Van der Waals μάλλον παρά ένας πραγματικός χημικός δεσμός. Από την άλλη, με ιδιαίτερα ηλεκτραρνητικά στοιχεία, το ογκανέσσιο φαίνεται να σχηματίζει πιο σταθερές ενώσεις, για παράδειγμα, το κοπερνίκιο ή το φλερόβιο. Οι σταθερές καταστάσεις οξείδωσης +2 και +4 έχουν προβλεφθεί να υπάρχουν στα φθοριούχα OgF2 και OgF4. Αυτό είναι ένα αποτέλεσμα των ίδιων των αλληλεπιδράσεων της τροχιάς που κάνουν το ογκανέσσιο ασυνήθιστα αντιδραστικό. Για παράδειγμα, αποδείχθηκε ότι η αντίδραση του ογκανεσσίου με το F2 για να δημιουργία της ένωσης OgF2 θα απελευθερώσει ενέργεια 106 kcal/mol από την οποία περίπου 46 kcal/mol θα προέρχονται από αυτές τις αλληλεπιδράσεις. Για σύγκριση, η αλληλεπίδραση τροχιάς για το παρόμοιο μόριο RnF2 είναι περίπου 10 kcal/mol από μια ενέργεια σχηματισμού των 49 kcal/mol. Η ίδια αλληλεπίδραση σταθεροποιεί την τετραεδρική ρύθμιση Td για το OgF4, όπως διακρίνεται από το επίπεδο τετραγωνικό D4h ένα από το XeF4 που το RnF4 αναμένεται επίσης να έχει. Ο δεσμός Og-F θα είναι πιθανότατα ιοντικός και όχι ομοιοπολικός, καθιστώντας τις ενώσεις OgFn μη πτητικές. Η ένωση OgF2 προβλέπεται να είναι μερικώς ιοντική λόγω της υψηλής ηλεκτροθετικότητας του ογκανεσσίου. Σε αντίθεση με τα άλλα ευγενή αέρια, το ογκανέσσιο είχε προβλεφθεί να είναι επαρκώς ηλεκτροθετικό για να σχηματίσει έναν δεσμό Og-Cl με το χλώριο.
Σημειώσεις
<references group="Σημ." />
Εξωτερικοί σύνδεσμοι
Κατηγορία:Ευγενή αέρια Κατηγορία:Χημικά στοιχεία
BTU
Η βρετανική μονάδα θερμότητας (Αγγλικά: British thermal unit, συντομογραφία: BTU ή Btu) είναι μία παραδοσιακή μονάδα έργου ισοδύναμη με περίπου 1055 τζάουλ. Είναι η ποσότητα έργου που χρειάζεται για να αυξηθεί η θερμοκρασία μίας λίμπρας νερού κατά έναν βαθμό Φαρενάιτ. Το φυσικό ανάλογο της μονάδας είναι ένα παραδοσιακό βρετανικό σπίρτο κουζίνας υγραερίου, μήκους τεσσάρων ιντσών (περίπου 10,2 εκατοστών), το οποίο αν καεί πλήρως παράγει περίπου 1 BTU. Στις επιστημονικές μελέτες και εφαρμογές το τζάουλ, η μονάδα SI της ενέργειας, έχει αντικαταστήσει κατά μεγάλο βαθμό το BTU.
Η παράγωγη μονάδα BTU/h (BTU ανά ώρα) χρησιμοποιείται πιο συχνά ως μέτρο ισχύος στις βιομηχανίες παραγωγής ενέργειας, ατμού, θέρμανσης και κλιματισμού. Χρησιμοποιείται ακόμα σε μερικές αγγλόφωνες χώρες οι οποίες έχουν υιοθετήσει το μετρικό σύστημα, όπως ο Καναδάς, αλλά όχι το Ηνωμένο Βασίλειο. Στην Βόρεια Αμερική, η θερμαντική αξία (ενεργειακό περιεχόμενο) των καυσίμων εκφράζεται σε BTU.
Η σημειογραφία kBtu ή KBTU σημαίνει χίλια BTU. Χρησιμοποιείται στην εκτίμηση μεγέθους συστημάτων θέρμανσης και στον Δείκτη Κατανάλωσης Ενέργειας (Αγγλικά: Energy Use Index, συντομογραφία: EUI) εκφραζόμενη ως χίλια BTU ετήσιας κατανάλωσης ενέργειας ανά τετραγωνικό πόδι κτιρίου. Το MBTU αναπαριστά ένα εκατομμύριο BTU. Η άτυπη σημειογραφία MMBtu ή mmBtu χρησιμοποιείται μερικές φορές για να αναπαραστήσει ένα εκατομμύριο BTU (δείτε την ενότητα «Ορισμοί» παρακάτω).
Ορισμοί
Ένα BTU είναι η ποσότητα θερμότητας που απαιτείται για να αυξηθεί η θερμοκρασία μίας λίμπρας υγρού νερού (του συστήματος βαρών με 16 ουγγίας κατά λίβραν) κατά έναν βαθμό Φαρενάιτ υπό σταθερή πίεση μίας Ατμόσφαιρας. Όπως και με την θερμίδα, υπάρχουν πολλοί ορισμοί του BTU, επειδή η θερμοκρασιακή απόκριση του νερού ως προς την προσφορά θερμότητας είναι μη γραμμική. Αυτό σημαίνει ότι η αλλαγή στην θερμοκρασία μιας μάζας νερού προκαλούμενη από ένα ορισμένο ποσό θερμότητας είναι εξαρτώμενη από την αρχική θερμοκρασία του νερού. Για αυτόν τον λόγο ορισμοί του BTU βασισμένοι σε διαφορετικές αρχικές θερμοκρασίες μπορεί να διαφέρουν μέχρι και 0,5%.
Η μονάδα MBtu ή mBtu ορίστηκε ως μία χιλιάδα BTU, υποτιθέμενα από το Ρωμαϊκό αριθμητικό σύστημα όπου το "M" ή "m" σημαίνει μία χιλιάδα (1.000). Η σημειογραφία αυτή συγχέεται εύκολα με το πρόθεμα SI mega- (M), το οποίο καθορίζει πολλαπλασιασμό με παράγοντα ενός εκατομμυρίου (×106), ή με το πρόθεμα SI milli- (m), το οποίο καθορίζει διαίρεση με παράγοντα μίας χιλιάδας (×10−3).
Μετατροπές
Ένα BTU είναι περίπου: Ένα BTU μπορεί να προσεγγισθεί ως η θερμότητα που παράγεται από ένα ξύλινο σπίρτο κουζίνας ή το ποσό ενέργειας που χρειάζεται για να ανυψωθεί ένας βάρος μίας λίμπρας κατά 778 ft.
Ως μονάδα ισχύος
Όταν χρησιμοποιείται ως μονάδα ισχύος για συστήματα θέρμανσης και ψύξης, η ορθή σημειογραφία είναι BTU ανά ώρα (BTU/h), ωστόσο αυτό συχνά συντομογραφείται ως απλά "BTU".
Συναφείς μονάδες
Το BTU δεν πρέπει να συγχέεται με το Board of Trade Unit (BOTU), το οποίο είναι μια πολύ μεγαλύτερη ποσότητα ενέργειας (1 kW·h).
To BTU χρησιμοποιείται συχνά για να εκφράσει την απόδοση της μετατροπής της θερμότητας σε ηλεκτρική ενέργεια, σε σταθμούς παραγωγής ηλεκτρικής ενέργειας. Τα μεγέθη αναφέρονται σε όρους ποσοτήτων θερμότητας σε BTU που απαιτούνται για την παραγωγή 1 kW·h ηλεκτρικής ενέργειας. Ένα τυπικό εργοστάσιο ηλεκτρικής ενέργειας από γαιάνθρακα παράγει 10.500 BTU/kW·h, απόδοση της τάξεως του 32 με 33%.
Εξωτερικοί σύνδεσμοι
Κατηγορία:Μονάδες ενέργειας
Αλβίζε Β΄ Μοτσενίγκο
Ο Αλβίζε Β΄ Μοτσενίγκο (Ιταλικά : Alvise II Mocenigo, 3 Ιανουαρίου 1628 - 6 Μαΐου 1709) μέλος της Οικογένειας Μοτσενίγκο ήταν ο 110ος Δόγης της Βενετίας (17 Ιουλίου 1700 - 6 Μαΐου 1709). Εξελέγη Δόγης της Βενετίας μετά τον θάνατο του προκατόχου του Σιλβέστρο Βαλιέρ (7 Ιουλίου 1700) με 40 ψήφους στους 41 εκλέκτορες. Ο Αλβίζε Α΄ Μοτσενίγκο ήταν γιος του Αλβίζε Μοτσενίγκο και της Ανδριάννας Γκριμάνι, είχε άλλους 8 αδελφούς που είχαν όλοι το όνομα Αλβίζε. Στην νεότητα του ασχολήθηκε έντονα με το εμπόριο στην Ανατολή μαζί με τους αδελφούς του, δημιούργησε τεράστια περιουσία που την χρησιμοποιήσει για την εξαγορά αξιωμάτων. Στην εποχή του ξέσπασε ο Πόλεμος της Ισπανικής Διαδοχής, ο ίδιος μπόρεσε να κρατήσει την Δημοκρατία της Βενετίας ουδέτερη. Στην εποχή του ξεκίνησε η μεγάλη παρακμή για την Βενετία που θα ολοκληρωθεί με την πτώση της Δημοκρατίας (1797). Πέθανε ύστερα από έναν πολύ βαρύ χειμώνα που πάγωσαν τα νερά στην Λιμνοθάλασσα της Βενετίας.
Δείτε επίσης
Κατηγορία:Δόγηδες της Βενετίας Κατηγορία:Οικογένεια Μοτσενίγκο
Πρασιά Ευρυτανίας
Η Πρασιά είναι ορεινός οικισμός της Στερεάς Ελλάδας στην Περιφερειακή Ενότητα Ευρυτανίας, ο οποίος βρίσκεται στα βορειοδυτικά όρια με την Περιφερειακή Ενότητα Αιτωλοακαρνανίας και Καρδίτσας. Το χωριό είναι κτισμένο στα Δυτικά Άγραφα σε υψόμετρο 882 μέτρα και νότια της κορυφής Λακκώματα (υψομ. 1883 μ.) ενώ νότια του χωριού περνάει ο χείμαρρος Πρασιάς Αχελώος. Απέχει 54 χλμ. Β.-ΒΔ. από το Κερασοχώρι (έδρα του δήμου) και 93 χλμ. ΒΔ. από το Καρπενήσι. Δίπλα και δυτικά είναι οι Μεταξάδες, νότια τα Φουσινά και νοτιοανατολικά το Βασιλέσι, οικισμοί που θεωρούνται από παλιά συνοικισμοί της Πρασιάς. Το χωριό αναφέρεται από την εποχή της τουρκοκρατίας ως Ζελενίτσα που στα σλαβικά σημαίνει Πρασινάδα ή και Ανώτερη Πρασινάδα και σε αυτό περιλαμβάνεται ο οικισμός Κυπαρίσσι όπου βρίσκεται το "κυπαρίσσι της Πρασιάς" ή "κυπαρίσσι του Πατροκοσμά". Οι εκκλησίες του Αγίου Νικολάου (17ου αιώνα, απλή μονόχωρη βασιλική με δίρριχτη στέγη με κεραμίδια βυζαντινού τύπου και οροφή από αργολιθοδομή. Η οροφή είναι ξυλόγλυπτη και στο μέσον υπάρχει εικόνα του Χριστού Παντοκράτορα με επιγραφή Α. Χ. Ξ.) και του Χριστού (17ος αιώ., μονόχωρος ναός μετρίων διαστάσεων με δίρριχτη στέγη και ημικυκλική κόγχη. Τοιχογραφίες σώζονται μόνον στο Ιερό Βήμα) έχουν κηρυχθεί ιστορικά διατηρητέα μνημεία.
Διοικητικά
Aναφέρεται επίσημα, μετά την απελευθέρωση, με την παλιά ονομασία της Ζελενίστα το 1836 να προσαρτάται στον τότε δήμο Απεραντίων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοιδρυθείσας κοινότητας. Το 1928 με το ΦΕΚ 81Α - 14/05/1928 μετονομάστηκε σε Πρασιά. Σύμφωνα με το σχέδιο Καλλικράτης μαζί με τον Άγιο Ιωάννη Πρόδρομο, το Βασιλέσι, τους Μεταξάδες και τα Φουσιανά αποτελούν την τοπική κοινότητα Πρασιάς που ανήκει στη δημοτική ενότητα Ασπροποτάμου του Δήμου Αγράφων και σύμφωνα με την απογραφή του 2011 ως κοινότητα έχει πληθυσμό 273 κατοίκους ενώ ως οικισμός 78.
Μίδαιον
Το Μίδαιον ή Μιδάειον ήταν πόλη της Επικτήτου Φρυγίας στη Μικρά Ασία. Τοποθετείται κοντά στον ποταμό Τέμβριο, ανάμεσα στο Δορύλαιο (το σημερινό Εσκί Σεχίρ) και την Πεσσινούντα.
Την πόλη ίδρυσε ο βασιλιάς Μίδας, από τον οποίο πήρε και το όνομά της. Στο Μίδαιον το 35 π.Χ. άνθρωποι του Μάρκου Αντωνίου συνέλαβαν αιχμάλωτο τον Σέξτο Πομπήιο, γιο του Γναίου Πομπήιου.
Εθνική Ελλάδας
Ο όρος Εθνική Ελλάδας έχει επικρατήσει να αναφέρεται κυρίως στα αντιπροσωπευτικά αθλητικά συγκροτήματα της Ελλάδας, που παίρνουν μέρος σε διεθνείς αθλητικές διοργανώσεις και φιλικούς αγώνες.
Τζανφιντά
Το Τζανφιντά (αρμενικά: Ջանֆիդա) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 3,331 κατοίκους.
Παραπομπές
Κατηγορία:Αγροτικές κοινότητες του Αρμαβίρ
1525
Θάνατοι
Κατηγορία:Έτη
Καμόλι
Το Καμόλι ή Καμόγλι (ιταλικά: Camogli, γενοβέζικα: Camoggi) είναι παραθαλάσσιος δήμος στη Λιγουρία, βόρεια Ιταλία. Βρίσκεται στην Ιταλική Ριβιέρα, περίπου 25 χιλιόμετρα ανατολικά από τη Γένοβα. Τον Ιανουάριο του 2020 είχε 5.163 κατοίκους.
Το Καμόλι είναι γνωστό για τους βαθμιδωτούς δρόμους και τη βοτσαλωτή παραλία στον όρμο της πόλης. Χαρακτηριστικά είναι τα σπίτια και μέγαρα της πόλης, βαμμένα με κόκκινα, κίτρινα ή καφέ χρώματα, ώστε να είναι καλύτερα ορατή από τη θάλασσα. Το Καμόλι είναι ακόμη και σήμερα αλιευτικό καταφύγιο. Το δεύτερο σαββατοκύριακο του Μαΐου κάθε χρόνο στη πόλη διοργανώνεται η Σάγκρα ντελ Πέσκε, ένα φεστιβάλ στο οποίο λαμβάνει χώρα του τηγάνισμα μεγάλου αριθμού ψαριών.
Εξωτερικοί σύνδεσμοι
Κατηγορία:Δήμοι της Μητροπολιτικής Πόλεως της Γένοβας
Τζρασέν (Αρμαβίρ)
Το Τζρασέν (αρμενικά: Ջրաշեն) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 856 κατοίκους.
Παραπομπές
Κατηγορία:Αγροτικές κοινότητες του Αρμαβίρ
1526
Η τρέχουσα σελίδα αφορά το έτος 1526 κατά το Γρηγοριανό ημερολόγιο
Θάνατοι
Κατηγορία:Έτη
Κάρολος Φραγκίσκος Χολ
Ο Κάρολος Φραγκίσκος Χωλ (Charles Francis Hall, 1821 - 8 Νοεμβρίου 1871) ήταν Αμερικανός εξερευνητής.
Σημαντικός εξερευνητής της Αρκτικής. Το 1860 ακολουθώντας τον Πλοίαρχο Μπάντιγκτον στην αποστολή του στον Βόρειο Πόλο, παρέμεινε επί 20 μήνες κοντά στους Εσκιμώους των οποίων έμαθε τη γλώσσα. Σε δεύτερο ταξίδι του έφθασε μέχρι τη Γη του Βασιλέως Γουλιέλμου, όπου και ανακάλυψε λείψανα της αποστολής Φράγκλιν. Το 1871 επιβαίνοντας στο πλοίο «Πολικός» έφτασε μέχρι το γεωγραφικό πλάτος των 82° 16΄.
Τα κυριότερα έργα του είναι: η «Ζωή με τους Εσκιμώους» και η «Ιστορία της Β΄ Αρκτικής αποστολής».
Κατηγορία:Αμερικανοί εξερευνητές
Αχέντ Ταμίμι
Η Αχέντ Ταμίμι (αγγλικά:Ahed Tamimi αραβικά: عهد التميمي) είναι Παλαιστίνια από το Ναμπί Σαλίχ, κόρη του παλαιστίνιου ακτιβιστή Μπάσεμ αλ-Ταμίμι, η οποία έχει συμμετάσχει σε διαμαρτυρίες από το 2012. Έγινε διεθνές σύμβολο του αγώνα των Παλαιστινίων κατά της ισραηλινής κατοχής.
Στις 20 Δεκεμβρίου 2017 συνελήφθη επειδή χαστούκισε και στη συνέχεια έσπρωχνε και κλωτσούσε ισραηλινό στρατιώτη, ο οποίος μία ώρα νωρίτερα είχε πυροβολήσει με πλαστική σφαίρα τον ξάδελφο της Μοχάμεντ Ταμίμι, ο οποίος μαζί με αυτήν και άλλους διαδηλωτές πετούσαν πέτρες σε ισραηλινούς στρατιώτες. Διαμαρτυρόμενη στον στρατιώτη, αυτός την απώθησε αρχικά και εκείνη τον χαστούκισε και στη συνέχεια μαζί με τη μητέρα της και την ξαδέρφη της άρχισαν να τον σπρώχνουν και να τον κλωτσάνε. Οι στρατιώτες παρέμειναν άπραγοι και δεν άσκησαν βία ούτε και συνέλαβαν κανέναν, αλλά όταν το βίντεο που παρουσίαζε την σκηνή διαδόθηκε ταχύτατα, ο ισραηλινός στρατός σε καταδρομική επιχείρηση, συνέλαβε αυτήν και την οικογένειά της.
Δεκατρείς μέρες μετά τη σύλληψή της Ταμίμι, στη μητέρα της και την ξαδέρφη της απαγγέλθηκαν κατηγορίες για βίαιη επίθεση, παρακίνηση τρίτων να συμμετάσχουν σε παράνομες δραστηριότητες και ρίψη λίθων.
Σε ηλικία 11 χρονών, είχε τραβήξει ξανά τα φώτα της δημοσιότητας, όταν πρωταγωνίστησε σε διαδηλώσεις κατά του Ισραήλ. Σύμφωνα με τους υποστηρικτές της, είναι αγωνίστρια της Ελευθερίας, ενώ οι κατήγοροί της, την χαρακτηρίζουν πιόνι της αντιισραηλινής προπαγάνδας.
Παραπομπές
Κατηγορία:Παλαιστίνιοι ακτιβιστές
Βιντεοπαιχνίδι επιβίωσης τρόμου
μικρογραφία|δεξιά|Σκηνή επίθεσης από το [[Resident Evil (βιντεοπαιχνίδι)|Resident Evil, το παιχνίδι που καθιέρωσε το είδος επιβίωσης τρόμου.]] Η επιβίωση τρόμου (αγγλικά: survival horror) είναι κατηγορία βιντεοπαιχνιδιών που περιλαμβάνει παιχνίδια εμπνευσμένα από τη μυθοπλασία τρόμου. Τα παιχνίδια της κατηγορίας αυτής εστιάζουν στην επιβίωση του χαρακτήρα μέσα από διάφορες καταστάσεις που εμπεριέχουν το στοιχείο του τρόμου. Η μάχη μπορεί να είναι μέρος της εμπειρίας παιχνιδιού, ωστόσο ο χαρακτήρας του παιχνιδιού είναι καθορισμένο να έχει λιγότερες δυνατότητες απ' ό,τι ένα χαρακτήρας βιντεοπαιχνιδιού δράσης, όπως περιορισμένα πυρομαχικά, υγεία, ταχύτητα, ορατότητα ή άλλους περιορισμούς, προκειμένου ο παίκτης να νιώθει ευάλωτος. Επίσης, για να προχωρήσει ο παίκτης προς την ολοκλήρωση του παιχνιδιού, συχνά μπαίνει στη διαδικασία εύρεσης αντικειμένων και επίλυσης γρίφων. Ορισμένα από τα στοιχεία τρόμου που μπορεί να χρησιμοποιούνται είναι η παρουσία ομίχλης, σκοταδιού ή σιωπής, τα περίπλοκα περιβάλλοντα και οι ξαφνικές επιθέσεις από αντιπάλους.
Ο όρος "επιβίωση τρόμου" χρησιμοποιήθηκε για πρώτη φορά το 1996, για την κυκλοφορία της ιαπωνικής έκδοσης του παιχνιδιού Resident Evil, το οποίο ήταν επηρεασμένο από το παιχνίδι του 1989 Sweet Home. Ο όρος συνέχισε να χρησιμοποιείται για τίτλους παρεμφερούς περιεχομένου. Μετά την κυκλοφορία του Resident Evil 4 το 2005, το είδος άρχιζε να αφομοιώνει περισσότερα στοιχεία από τα παιχνίδια δράσης και τα παιχνίδια πρώτου και τρίτου προσώπου, με αποτέλεσμα να δημιουργηθεί το είδος βιντεοπαιχνιδιών δράσης τρόμου,   στο οποίο, ωστόσο, τα στοιχεία επιβίωσης και τρόμου επικρατούν με τη μία ή την άλλη μορφή.
Παραπομπές
Κατηγορία:Βιντεοπαιχνίδια επιβίωσης Κατηγορία:Βιντεοπαιχνίδια τρόμου Επιβίωσης τρόμου
Α1 Κατηγορία υδατοσφαίρισης γυναικών 2003-04
Η Α1 Κατηγορία υδατοσφαίρισης γυναικών 2003–04 ξεκίνησε στις 22 Νοεμβρίου 2003 και ολοκληρώθηκε στις 25 Φεβρουαρίου 2004 με την διεξαγωγή της τελευταίας αγωνιστικής. Πρωταθλήτρια ομάδα αναδείχθηκε η Γλυφάδα για έβδομη φορά στην ιστορία της.
Βαθμολογία
Β= Βαθμοί, Α= Αγώνες, Ν= Νίκες, Ι= Ισοπαλίες, Η= Ήττες, ΓΥ= Γκολ υπέρ, ΓΚ= Γκολ κατά, ΔΤ= Διαφορά τερμάτων
Εξωτερικοί σύνδεσμοι
2003 2004 Κατηγορία:Υδατοσφαίριση το 2003 Κατηγορία:Υδατοσφαίριση το 2004
Ηλεκτρικό δίκτυο
thumb|right|300px|Σχεδιάγραμμα ηλεκτρικού δικτύου thumb|307x307px|Γραμμές μεταφοράς υψηλής [[Διαφορά δυναμικού|τάσης]]
Ηλεκτρικό δίκτυο είναι ένα διασυνδεδεμένο δίκτυο για τη μεταφορά ηλεκτρικής ενέργειας από του παραγωγούς στους καταναλωτές.
Μέρη
Ένα ηλεκτρικό δίκτυο συνίσταται από τρία μέρη:
Εξωτερικοί σύνδεσμοι
Κατηγορία:Ηλεκτρολογία Κατηγορία:Έργα υποδομής
Sistema de suministro eléctrico Cratis electrica Fordelingsnett
Μάχη του Ποταμού Βόρσκλα
Η Μάχη του Ποταμού Βόρσκλα ήταν μεγάλη μάχη της μεσαιωνικής ιστορίας της Ανατολικής Ευρώπης. Διεξήχθη στις 12 Αυγούστου 1399, μεταξύ των Τατάρων, υπό την ηγεσία των Εντιγκού και Τεμούρ Κουτλούγ, και των στρατευμάτων του Τοχταμίς και του Μέγα Δούκα Βυτάουτας της Λιθουανίας. Η μάχη ολοκληρώθηκε με την καθοριστική νίκη των Τατάρων.
Πλαίσιο
Στα τέλη της δεκαετίας του 1380, οι σχέσεις μεταξύ του Τοχταμίς, Χαν της Χρυσής Ορδής, και του πρώην αφέντη του, Τιμούρ, κατέστησαν τεταμένες. Το 1395, έπειτα από την ήττα του στον Πόλεμο μεταξύ Τοχταμίς και Τιμούρ, ο Τοχταμίς εκθρονίστηκε από την παράταξη του Χάνου Τεμούρ Κουτλούγ και του Εμίρη Εντιγκού, οι οποίοι είχαν την υποστήριξη του Τιμούρ. Ο Τοχταμίς διέφυγε στο Μεγάλο Δουκάτο της Λιθουανίας και ζήτησε τη βοήθεια του Βυτάουτας στην ανακατάληψη της ηγεσίας της Ορδής με, ως αντάλλαγμα, την παραίτησή του από την εξουσία επί των εδαφών της Ρουθηνίας. Η συγκεκριμένη πρόταση ερχόταν σε συμφωνία με τη φιλοδοξία του Βυτάουτας να καταστεί μονάρχης του συνόλου των εδαφών της Ρουθηνίας. Ένα διασωθέν ίαρλυκ δείχνει πως ο Τοχταμίς είχε, ήδη, ζητήσει τη βοήθεια των Πολωνών-Λιθουανών το 1393.
Οι εκστρατείες του Βυτάουτας
Ο Βυτάουτας συγκέντρωσε μεγάλο στράτευμα αποτελούμενο από Λιθουανούς, Ρουθήνιους, Πολωνούς, Μολδαβούς και Βλάχους. Προκειμένου να λάβει την υποστήριξη των Τευτόνων Ιπποτών, ο Βυτάουτας σύναψε τη Συνθήκη του Σαλύνας, παραδίδοντας τη Σαμογιτία στους Ιππότες. Ο γαμπρός του Βυτάουτας, Βασίλειος Α΄ της Μόσχας, τυπικά υποτελής των Τατάρων, δεν εντάχθηκε στη συμμαχία. Οι από κοινού δυνάμεις οργάνωσαν τρεις εκστρατείες εντός των ταταρικών εδαφών, το 1397, το 1398 και το 1399. Η πρώτη εκστρατεία έφθασε ως τη Μαύρη Θάλασσα και την Κριμαία. Ο Βυτάουτας συνέλαβε αρκετές χιλιάδες αιχμαλώτους χωρίς να συναντήσει ιδιαίτερη αντίσταση. Οι μισοί εκ των αιχμαλώτων αυτών ήσαν εγκατεστημένοι πλησίον του Τρακάι και έλαβαν προνόμια προκειμένου να ασκούν την πίστη τους. Κοινότητες απογόνων τους, Λίπκα Τάταροι και Κριμαϊκοί Καραΐτες (Καραΐμ), έχουν επιζήσει έως σήμερα.
Το 1398, ο στρατός του Βυτάουτας διέσχισε τον Ποταμό Δνείπερο και επιτέθηκε στη Βόρεια Κριμαία, φτάνοντας προς τα ανατολικά αυτής έως τον Ποταμό Ντον. Με στόχο την ισχυροποίηση της θέσης του, ο Βυτάουτας προχώρησε στην κατασκευή κάστρου στις εκβολές του Δνείπερου. Εμπνεόμενος από τις επιτυχίες του, ο Βυτάουτας διακήρυξε «Σταυροφορία εναντίον των Τατάρων» και τον Μάιο του 1399 έλαβε την ευλογία του Πάπα Βονιφάτιου Θ΄. Η Παπική ευλογία για τη Σταυροφορία ήταν σημαντική πολιτική επιτυχία για τη Λιθουανία, μια χώρα η οποία είχε προσηλυτιστεί στον Χριστιανισμό μόλις το 1387, ενώ είχε υποστεί Σταυροφορία για διάστημα περίπου εκατό ετών. Η εκστρατεία οργανώθηκε με επίκεντρο το Κίεβο. Το 1399, ο στρατός του Βυτάουτας βάδισε εκ νέου εναντίον της Ορδής κατά μήκος του Ποταμού Δνείπερου. Στις 5 Αυγούστου, ο στρατός του συνάντησε τους Τάταρους στο ύψος του Ποταμού Βόρσκλα, ολίγον βορειότερα της Πολτάβα (σχεδόν στην ίδια τοποθεσία με τη Μάχη της Πολτάβα το 1709).
Μάχη
Όταν οι δύο στρατοί συναντήθηκαν, ο Τεμούρ Κουτλούγ πρότεινε τριήμερη εκεχειρία ώστε και οι δυο πλευρές να προετοιμάσουν τις δυνάμεις τους. Ωστόσο, επρόκειτο για τέχνασμα προκειμένου να κερδηθεί χρόνος μέχρις ότου καταφθάσουν οι υπό τον Εντιγκού ενισχύσεις. Ο Βυτάουτας σχεδίαζε την ανέγερση μεγάλου φρουρίου βαγονιών, προκειμένου να αναχαιτίσει τους επελαύνοντες ιππείς, και στη συνέχεια να τους καταστρέψει μέσω κανονιών και πυροβολικού. Ο στρατός του Βυτάουτας ήταν αρτίως εξοπλισμός, μικρότερος, ωστόσο, αριθμητικά. Ωστόσο, ο Τεμούρ Κουτλούγ προσποιήθηκε υποχώρησή του (δοκιμασμένη και προμελετημένη ταταρική στρατιωτική τακτική), με τον Βυτάουτας να εγκαταλείπει το φρούριο βαγονιών του, προκειμένου να τον καταδιώξει. Όταν οι Λιθουανικές δυνάμεις ήσαν, πλέον, σε αρκετά μακρινή απόσταση από το φρούριο βαγονιών, οι δυνάμεις του Εντιγκού εμφανίστηκαν εκ των όπισθεν και περικύκλωσαν τον Λιθουανικό στρατό. Σε εκείνο το σημείο, ο Τοχταμίς αποφάσισε πως πως η μάχη είχε χαθεί και διέφυγε με τους στρατιώτες του. Οι Τάταροι, τότε, έκαναν χρήση του δικούς τους πυροβολικού προκειμένου να καταστρέψουν το Λιθουανικό ιππικό, ενώ, ταυτόχρονα, κατέλαβαν το φρούριο βαγονιών των Λιθουανών.
Συνέπειες
Ο Βυτάουτας μετά βίας διέφυγε ζωντανός, ωστόσο αρκετοί εκ της οικογενείας του ηγεμόνες (συμπεριλαμβανομένων των ξαδέρφων του, Δημητρίου Α΄ Στάρσι και Αντρέι του Πόλοτσκ) και σύμμαχοι (όπως για παράδειγμα ο Στέφανος Α΄ της Μολδαβίας και δύο εκ των αδερφών του) σκοτώθηκαν στη μάχη. Εκτιμάται πως περίπου 50 ηγεμόνες πολέμησαν υπό τις διαταγές του Βυτάουτας, ενώ περίπου 20 εξ'αυτών σκοτώθηκαν. Οι νικητές Τάταροι πολιόρκησαν το Κίεβο, το οποίο, ωστόσο, τους κατέβαλε φόρο για την άρση της πολιορκίας. Οι Τάταροι λεηλάτησαν προς τα δυτικά ευρισκόμενες περιοχές έως το Λουτσκ, καταδιώκοντας τον Τοχταμίς, ο οποίος πέρασε τα επόμενα επτά ή οκτώ έτη κρυβόμενος, ενώ φονεύθηκε το 1407 ή το 1408.
Η ήττα του Βυτάουτας στον Βόρσκλα έθεσε τέλος στον επεκτατισμό των Λιθουανών προς το νότιο τμήμα της Ρουθηνίας. Επίσης, το κράτος του απώλεσε την πρόσβαση προς τη Μαύρη Θάλασσα, καθώς οι Τάταροι ανακατέλαβαν τη νότια στέπα έως και τα σύνορα της Μολδαβίας, εδάφη τα οποία τέθηκαν υπό τον έλεγχο της Χρυσής Ορδής έως ότου το Χανάτο της Κριμαίας ανεξαρτητοποιήθηκε από την κυριαρχία της περίπου σαράντα δύο χρόνια αργότερα. Μετά τη μάχη, ο Γιούρι του Σμολένσκ εξεγέρθηκε εναντίον της Λιθουανίας, ενώ το Σμολένσκ δεν ανακατελήφθη παρά πέντε χρόνια αργότερα. Το Βέλικι Νόβγκοροντ και το Πσκοβ επίσης εξεγέρθηκαν εναντίον της Λιθουανικής εξουσίας, οδηγώντας τον Βυτάουτας σε πόλεμο εναντίον του Μεγάλου Δουκάτο της Μόσχας.
Ο Βυτάουτας υποχρεώθηκε να εγκαταλείψει τα σχέδιά του για διάλυση της Ενώσεως του Κρέβο και να συμμαχήσει εκ νέου με τον ξάδερφό του και Βασιλέα της Πολωνίας, Γιογκάιλα. Η Πολωνική-Λιθουανική Ένωση επικυρώθηκε εκ νέου μέσω της Ενώσεως του Βίλνιους και του Ραντόμ. Επίσης, ο Βυτάουτας μετέβαλε τα επεκτατικά σχέδιά του από τα νότια προς τα ανατολικά (εναντίον της Μόσχας) και τα δυτικά (εναντίον των Τευτόνων Ιπποτών). Πιστεύεται πως ο Βυτάουτας έμαθε τη στρατιωτική τακτική της προσποιούμενης υποχώρησης στη διάρκεια της συγκεκριμένης μάχης και επιτυχώς τη χρησιμοποίησε προς όφελος του ιδίου στη Μάχη του Γκρούνβαλντ (1410), η οποία και αποτέλεσε σημαντική ήττα για τους Τεύτονες Ιππότες.
Παραπομπές
Κατηγορία:14ος αιώνας στη Λιθουανία Βορσκλα 1399 Βορσκλα 1399 Βορσκλα 1399 Βορσκλα 1399 Βορσκλα 1399 Βορσκλα 1399 Κατηγορία:Μεσαιωνική Ουκρανία Κατηγορία:Χρυσή Ορδή
Λυχνία βενζίνης ή αερίου
Η Λυχνία βενζίνης ή λάμπα πετρελαίου ή λάμπα αερίου πρόκειται γενικά για λυχνίες που χρησιμοποιούνται σε σημεία που δεν παρέχεται ηλεκτρική ενέργεια, όπως στην ύπαιθρο, στο κάμπινγκ, στο ψάρεμα (πυροφάνι) κ.λπ.
Η λυχνία αυτή έχει μεγάλη φωτιστική ικανότητα και δίνει λευκό φως. Με φλόγα εξαερωμένης βενζίνης ή ασετυλίνης ή υγραερίου πυρακτώνεται ένα σφαιρικό πλέγμα αμιάντου που περιέχει οξείδια σπάνιων γαιών Θόριο και Δημήτριο και που όταν αυτά θερμανθούν ακτινοβολούν έντονα.
Το πλέγμα αυτών είναι γνωστό ως θρυαλίς Aeur και στο εμπόριο ως αμίαντος για λάμπα.
Δείτε επίσης
Κατηγορία:Φωτεινές πηγές
Δάφνη Δαφνίου (καλαθοσφαίριση ανδρών)
Ο Γυμναστικός Σύλλογος Δάφνη Δαφνίου είναι ελληνικό αθλητικό σωματείο που δραστηριοποιειται με έδρα την περιοχή του Δαφνίου, κομμάτι του Δήμου Χαΐδαρίου στην Αττική. Επίσημο έτος ίδρυσής του είναι το 1969 και οι αθλητές του αγωνίζονται με χρώματα το πράσινο και το λευκό. Στο έμβλημά του απεικονίζεται μία μπασκέτα περιστοιχισμένη από έναν κότινο. Εμπνευστής του συλλόγου ήταν ο Βασίλειος Παυλάκος.
Το ανδρικό τμήμα καλαθοσφαίρισης του συλλόγου δημιουργήθηκε ταυτόχρονα με την ίδρυση του. Διαθέτει ομάδες ενηλίκων όσο και ακαδημίες νεαρότερων αθλητών. Νομικά αποτελεί τμήμα ερασιτεχνικής άθλησης, αν και αγωνίζεται σε επαγγελματική κατηγορία. Έδρα των τμημάτων καλαθοσφαίρισης αποτελεί το Κλειστό Γυμναστήριο «Ολυμπιονίκης Χρήστος Αγγουράκης», χωρητικότητας 500 καθήμενων θεατών.
Ανοδική πορεία (2015 - 2019)
Την αγωνιστική περίοδο 2014-15, με προπονητή το Μάριο Δεσποτάκη, η Δάφνη αναδείχθηκε Πρωταθλήτρια του 1ου Ομίλου της Β' Κατηγορίας Ανδρών που διοργανώνει η Ε.Σ.Κ. Αττικής. Πριν λήξει η χρονιά αναμετρήθηκε στο Αιγάλεω με τον πρωτοπόρο του έτερου ομιλου, τον Αίολο-Ταύρο 2006, για την ανάδειξη Υπερπρωταθλητή της Κατηγορίας. Η Δάφνη επικράτησε στο παιχνίδι αυτό με την τελική διαφορά να διαμορφώνεται σε 97-57. Η ανοδική πορεία του συλλόγου καθώς και το καλό του αγωνιστικό πρόσωπο συνεχίστηκαν και την περίοδο 2015-16 στα πλαίσια της Α' Κατηγορίας. Απέναντι σε 12 αντιπάλους η Δάφνη πέτυχε 21 νίκες σε 24 αγωνιστικές, ολοκληρώνοντας τις αγωνιστικές της υποχρεώσεις στην κορυφή του τελικού βαθμολογικού πίνακα. Ως αποτέλεσμα επέστρεψε στη Γ' Εθνική Κατηγορία μετά τον τελευταίο υποβιβασμό της το 2000.
Η αγωνιστική περίοδος 2016-17 επεφύλαξε το τρίτο συνεχόμενο Πρωτάθλημα για τη Δάφνη Δαφνίου, η οποία κατέλαβε την πρώτη θέση στην τελική βαθμολογία του 1ου Ομίλου Νότου της Γ' Εθνικής. Ειδικότερα συγκέντρωσε 22 νίκες και 6 ήττες σε όμιλο 15 ομάδων. Ισοβάθμισε με τον Ίκαρο Νέας Σμύρνης, υπερισχύοντας όμως απέναντί του στα μεταξύ τους αποτελέσματα. Με τον τρόπο αυτό προκρίθηκε στη Β' Εθνική Κατηγορία για πρώτη φορά στην ιστορία της. Παραγωγικότερος σκόρερ της Δάφνης αναδείχθηκε ο Βασίλης Μιχόπουλος (352 πόντοι σε 27 αγωνιστικές, 13,03 κατά μ.ό.). Το Μάιο του 2017 ολοκληρώθηκε η επιτυχημένη συνεργασία του συλλόγου με το Μάριο Δεσποτάκη, τον οποίο διαδέχτηκε στο ρόλο του πρώτου προπονητή ο επί σειρά ετών εργαζόμενος στη Δάφνη Νίκος Ρήγγας.
Το επόμενο φθινόπωρο η ομάδα του Χαΐδαρίου πραγματοποίησε την πρώτη της εμφάνιση στο θεσμό του Κυπέλλου Ελλάδος. Γνώρισε τον αποκλεισμό στην πρεμιέρα της Α' Φάσης, αφού ηττήθηκε με σκορ 79-74 εκτός έδρας από τον Τρίτωνα Σεπολίων. Σε ό,τι αφορά το Πρωτάθλημα της Β' Εθνικής για την περίοδο 2017-18, η Δάφνη εντάχθηκε στον Όμιλο Νότου τον οποίο και συγκρότησαν 16 σύλλογοι στο σύνολο. Στον τελικό βαθμολογικό πίνακα τοποθετήθηκε βάσει της επίδοσής της στην 8η θέση, έχοντας συλλέξει 14 νίκες και 16 ήττες. Κορυφαίος σκόρερ της ομάδας αναδείχθηκε ο Γιώργος Τσιάκος (378 πόντοι σε 30 αγωνιστικές, 12,6 κατά μ.ό.). Ο Κώστας Σορώτος αντικατέστησε το Ρήγγα στην τεχνική ηγεσία της ομάδας τον Ιανουάριο, μένοντας μέχρι το τέλος της αγωνιστικής δράσης το Μάιο.
Το καλοκαίρι του 2018 η διοίκηση της Δάφνης ήρθε σε συμφωνία με τον παλαιό παίκτη του συλλόγου, Μάη Κωνσταντινίδη, ώστε να προαχθεί από βοηθός προπονητή σε πρώτο προπονητή της ανδρικής ομάδας. Το επόμενο φθινόπωρο οι αγωνιστικές υποχρεώσεις του συλλόγου ξεκίνησαν από την Α' Φάση του Κυπέλλου Ελλάδος. Στην 1η Αγωνιστική η Δάφνη πήρε τη νίκη απέναντι στον Πρωτέα Βούλας με εντός έδρας σκορ 71-53. Στη 2η Αγωνιστική, ωστόσο, η ομάδα του Χαϊδαρίου υπέστη εντός έδρας ήττα με σκορ 74-104 από τον Ιωνικό Νικαίας με συνέπεια να αποκλειστεί από τη συνέχεια της διοργάνωσης. Στο ό,τι αφορά το Πρωτάθλημα της Β' Εθνικής 2018-19, η Δάφνη είχε μια πολύ παραγωγική χρονιά, καταλαμβάνοντας τη 2η θέση της τελικής κατάταξης. Συγκέντρωσε 21 νίκες και 9 ήττες. Ισοβάθμισε με τον Τρίτωνα Σεπολίων, ωστόσο υπερείχε στα μεταξύ τους αποτελέσματα. Συνεπώς η Δάφνη κέρδισε απευθείας την άνοδο στην Α2 Εθνική Κατηγορία. Τους περισσότερους πόντους σημείωσε για λογαριασμό της Δάφνης ο Γιώργος Παπαδιονυσίου (298 πόντοι σε 28 αγωνιστικές, 10,6 κατά μ.ό.).
Α2 Εθνική εν μέσω Πανδημίας (2019 - σήμερα)
Το φθινόπωρο του 2019 η Δάφνη αγωνίστηκε με δυναμισμό στο Κύπελλο Ελλάδος, καταφέρνοντας να συλλέξει τρεις νίκες προτού αποκλειστεί στη 2η Αγωνιστική της Β' Φάσης. Υπερίσχυσε διαδοχικά απέναντι στον Πρωτέα Βούλας (73-79 εκτός έδρας), στην Ε.Κ. Καβάλας (80-87 εκτός έδρας)  και στον Κόροιβο Αμαλιάδας (87-76 εντός έδρας). Τελικά δεν κατάφερε να ξεπεράσει εντός έδρας το εμπόδιο που της έθεσε ο Ερμής Αγιάς με το τελικό σκορ να διαμορφώνεται σε 63-83. Στο Πρωτάθλημα της Α2 Κατηγορίας αγωνίστηκαν την περίοδο 2019-20 16 σύλλογοι από ολόκληρη τη χώρα. Ωστόσο η διοργάνωση δεν ολοκληρώθηκε ποτέ εξαιτίας των μέτρων προστασίας που ελήφθησαν για την καταστολή της Πανδημίας του ιού COVID-19. Στο σημείο διακοπής του Πρωταθλήματος το Μάρτιο η Δάφνη είχε συλλέξει 9 νίκες και 12 ήττες, ενώ βρισκόταν στη 10η θέση της βαθμολογίας (κάτω από το Αγρίνιο και το Κολλέγιο Ανατόλια με τα οποία ισοβαθμούσε). Παραγωγικότερος σκόρερ της Δάφνης βρέθηκε να είναι στο σημείο αυτό ο Ανδρέας Κανονίδης (314 πόντοι σε 20 αγωνιστικές, 15,7 κατά μ.ό.). Το Μάιο του 2020 ανακοινώθηκε και η ολοκλήρωση της συνεργασίας της ομάδας με τον Κωνσταντινίδη, ο οποίος αντικαταστάθηκε από τον πρώην διεθνή καλαθοσφαιριστή Γιάννη Καλαμπόκη. Το ίδιο καλοκαίρι πραγματοποιήθηκε και μεγάλη αλλαγή στη διοίκηση, η οποία παρέδωσε τα ηνία σε νέα πρόσωπα μετά από 9 χρόνια.
Ο σύλλογος επέστρεψε στα γήπεδα το Σεπτέμβριο του 2020, κάτω από αυστηρά υγειονομικά πρωτόκολλα, ώστε να διαγωνιστεί στο Κύπελλο Ελλάδος. Ηττήθηκε εντός έδρας στην πρεμιέρα της Α' Φάσης από την Αναπτυξιακή Ομάδα του Ολυμπιακού Πειραιώς με σκορ 72-96. Κατά συνέπεια δεν συνέχισε περαιτέρω. Ούτε το Πρώταθλημα της Α2 Εθνικής της περιόδου 2020-21 διεξήχθη ομαλά, αφού υπήρξε μεγάλη διακοπή μεταξύ Οκτωβρίου και Απριλίου. Ο πρώτος γύρος ολοκληρώθηκε το Μάιο και ο δεύτερος διεξήχθη μόνο μεταξύ των πρώτων 8 ομάδων. Σε αυτές δεν συγκαταλεγόταν η Δάφνη, η οποία συμμετείχε σε μόλις 13 αγώνες. Με 2 νίκες και 11 ήττες, βρέθηκε στη 12η θέση ενός ιδιόμορφου τελικού βαθμολογικού πίνακα. Κορυφαίος σκόρερ της ομάδας αναδείχθηκε ο Φώτης Μαλέλης (150 πόντοι σε 14 αγωνιστικές, 10,7 κατά μ.ό.). Μετά τη λήξη της αγωνιστικής δράσης ο Καλαμπόκης παρέδωσε τη σκυτάλη του πρώτου προπονητή στο Βασίλη Μαρίνο.
Καϊμακλί
Με την ονομασία Καϊμακλί είναι γνωστά
Δάφνη Δαφνίου (καλαθοσφαίριση ανδρών)
Τρέχουσα αγωνιστική περίοδος
Κατά την τρέχουσα αγωνιστική περίοδο, 2021-22, η Δάφνη Δαφνίου λαμβάνει μέρος στο Πρωτάθλημα της Α2 Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης. Σε αυτό συμμετέχουν 15 σύλλογοι από ολόκληρη την ελληνική επικράτεια, συγκροτώντας ένα και μοναδικό Όμιλο.
Στο θεσμό του Κυπέλλου Ελλάδος η ομάδα ξεκίνησε απευθείας στη 2η Αγωνιστική της Α' Φάσης. Αποκλείστηκε αμέσως μετά από εντός έδρα από την ομάδα του Αμαρουσίου, με το τελικό σκορ να διαμορφώνεται σε 43-100.
Έδρα της Δάφνης Δαφνίου αποτελεί το Κλειστό Γυμναστήριο «Ολυμπιονίκης Χρήστος Αγγουράκης» στο Χαϊδάρι, χωρητικότητας 500 καθήμενων θεατών. Πρόεδρος του διοικητικού συμβουλίου είναι ο Γιάννης Πουσαίος, αντιπρόεδρος ο Κώστας Πιουσκούλογλου και γενικός αρχηγός ο Παναγιώτης Τσουμπανίδης. Καθήκοντα πρώτου προπονητή διατηρεί από τον Ιούνιο του 2021 ο Βασίλης Μαρίνος.
Τμήματα υποδομής
Η Δάφνη Δαφνίου διατηρεί τμήματα εκμάθησης καλαθοσφαίρισης για νεαρούς άρρενες αθλητές όλων των ηλικιακών ομάδων. Καθένα από αυτά λαμβάνει μέρος στα αντίστοιχα Πρωταθλήματα που διοργανώνει η Ένωση Σωματείων Καλαθοσφαίρισης Αττικής.
Εξωτερικοί σύνδεσμοι
Καλαθοσφαιριση Ανδρων Κατηγορία:Ελληνικοί σύλλογοι καλαθοσφαίρισης Κατηγορία:Ιδρύσεις ομάδων καλαθοσφαίρισης το 1969 Κατηγορία:Σωματεία Ε.Σ.Κ.Α.
Ιρκούτσκ (αποσαφήνιση)
Ο όρος Ιρκούτσκ μπορεί να αναφέρεται σε:
Συνεργείο αυτοκινήτων
Συνεργείο αυτοκινήτων είναι επαγγελματική εγκατάσταση, τεχνικής φύσεως, που αντικείμενό της έχει την παροχή υπηρεσιών επιδιόρθωσης ή/και φανοποιίας σε οχήματα, ιδιωτικής ή δημόσιας χρήσης, καινούργια ή μεταχειρισμένα. Συνήθως στελεχώνεται από ελεύθερους επαγγελματίες (μηχανικούς, μηχανολόγους, ηλεκτρολόγους, φανοποιούς κ.α.) που δρουν ανεξάρτητα στην αγορά εργασίας ή αποτελούν έμμισθους υπαλλήλους κάποιας αντιπροσωπείας αυτοκινήτων. Τα συνεργεία μπορεί να είναι εξουσιοδοτημένα, δηλαδή να αναλαμβάνουν εργασίες για μία συγκεκριμένη αυτοκινητιστική εταιρεία, ή γενικής απασχόλησης. Στο συνεργείο αποθηκεύονται ανταλλακτικά, αναλώσιμα υλικά και γενικότερα εξοπλισμός που απαιτείται για τη συντήρηση και αποκατάσταση των βλαβών των οχημάτων, όπως και πλήρης σειρά εργαλείων, διαγνωστικών ηλεκτρονικών συσκευών, ενώ μπορεί να διαθέτουν και σύστημα καταγραφής ρύπων, προκειμένου να εκδοθεί η ετήσια κάρτα καυσαερίων αυτοκινήτων. Στην κατηγορία των συνεργείων υπάγονται και τα βουλκανιζατέρ τα οποία ασχολούνται αποκλειστικά με τους τροχούς και το σύστημα πέδησης των οχημάτων. Επίσης και τα ηλεκτρολογεία τα οποία εξειδικεύονται στις ηλεκτρικές δομές των οχημάτων. Αυτοκινητων συνεργειο Αυτοκινητων συνεργειο
Άιρον Σέικ
Ο Χοσεΐν Κόσροου Αλί Βαζίρι (15 Μαρτίου 1942- 7 Ιουνίου 2023) είναι ένας Ιρανός πρώην επαγγελματίας παλαιστής και περιστασιακός ηθοποιός, πιο γνωστός με το όνομα Άιρον Σέικ που χρησιμοποιούσε στα ρινγκ.
Καριέρα
Είναι γνωστός για την κατάκτηση του Πρωταθλήματος WWE, από τον Μπομπ Μπάκλουντ, που το είχε στην κατοχή του για περίπου έξι χρόνια. Εκείνη την εποχή, ο Άιρον Σέικ προκαλούσε τους άλλους παλαιστές να ξεφύγουν απο την οδυνηρή του λαβή, το Iron Clutch. Μετά απο αρκετές προσπάθειες άλλων παλαιστών, ο τότε ανερχόμενος Χαλκ Χόγκαν κατάφερε να αποδράσει απο τη λαβή.
Επίσης, ο Σέικ είναι εκείνος που ηττήθηκε από τον Χαλκ Χόγκαν, για να κατακτήσει ο τελευταίος τον πρώτο του μεγάλο τίτλο. Στην μεγαλύτερη διάρκεια της δεκαετίας του 1980 ήταν αντιπαθητικός προς το κοινό, με το σενάριο που του δινόταν να υποδυθεί.
Απο το 2004 και μετά, άρχισε να δίνει συνεντεύξεις εναντίον της επιχείρησης της πάλης και εξυβρίσεις άλλων παλαιστών (κυρίως του Χαλκ Χόγκαν), που τράβηξαν τη προσοχή του κόσμου και τον έκαναν γνωστό στους νεότερους οπαδούς της πάλης.
Απεβίωσε στις 7 Ιουνίου 2023 σε ηλικία 81 ετών
Εταιρείες
Στην καριέρα του, πέρασε από διάφορες εταιρείες, της ανεξάρτητης σκηνής αλλά και μεγαλύτερες, όπως φυσικά το WWE. Έχει περάσει επίσης από το American Wrestling Association. Από το 1996 που σταδιακά σταμάτησε να παλεύει, εμφανίζεται σποραδικά για το WWE κυρίως.
Πηγές
Κατηγορία:Επαγγελματίες Παλαιστές
Κόρτο Μαλτέζε
thumb|right|
Ο Κόρτο Μαλτέζε είναι φανταστικός ήρωας κόμικς του Ούγκο Πρατ και πρωταγωνιστής της ομώνυμης σειράς βιβλίων κόμικς.
Φανταστική βιογραφία
Στις ιστορίες του εμπλέκονται ναυτικοί, τσιγγάνες, μάγοι, άνθρωποι όλων των λαών μέσα σε μια πλειάδα συμβολισμών και μυστικισμού.
Στα ελληνικά οι ιστορίες του Κόρτο Μαλτέζε κυκλοφορούν από τις εκδόσεις Μαμούθ Comix, καθώς και από τις εκδόσεις Μικρός Ήρως, εκτός από την ιστορία Η Μπαλάντα της Αλμυρής Θάλασσας που έχουν εκδώσει οι εκδόσεις Παρά Πέντε.
Ιστορία της έκδοσης
Το 1976 η Η μπαλάντα της αλμυρής θάλασσας βραβεύτηκε με το βραβείο για το καλύτερο ξένο ρεαλιστικό άλμπουμ κόμικ στο Διεθνές Φεστιβάλ Κόμικς του Ανγκουλέμ (Angoulême International Comics Festival).
Ο Πρατ δημιούργησε με γρήγορο ρυθμό νέες ιστορίες τα επόμενα χρόνια, οι οποίες εκδόθηκαν για πρώτη φορά στο περιοδικό Corto Maltese, μέχρι το 1988 όπου η τελική ιστορία Μου ξεκίνησε να εκδίδεται και ολοκληρώθηκε σε επεισόδιο τον Ιούνιο του 1989.
Χαρακτήρας
Ο Κόρτο Μαλτέζε (πιθανότατα προέρχεται από το βενετικό Courtyard of the Maltese) είναι ένας λακωνικός καπετάνιος του οποίου οι περιπέτειες εκτυλίσσονται στις αρχές του 20ού αιώνα (1900-1920 περίπου). "Ένας παράνομος με χρυσή καρδιά", ανεκτικός και ευνοϊκός στους αδυνάτους. Γεννημένος στη Βαλέτα στις 10 Ιουλίου του 1887, γιος ενός Βρετανού ναυτικού από την Κορνουάλη και μιας τσιγγάνας ανδαλουσιανής πόρνης γνωστής και ως "Το κορίτσι του Γιβραλτάρ" (La Niña de Gibraltar). Ως παιδί μεγαλώνοντας στην εβραϊκή συνοικία της Κόρδοβα, ο Κόρτο συνειδητοποίησε ότι δεν είχε "γραμμή της ζωής" στην παλάμη του και αποφάσισε να χαράξει τη δική του με ένα ξυράφι, αποφασίζοντας ότι η μοίρα του ήταν αυτή που όριζε αυτός, μόνος του. Συνήθως προσπαθεί να κρατάει στάση ουδετερότητας, αλλά ενστικτωδώς παίρνει το μέρος του καταπιεσμένων και μειονεκτούντων.
Ο χαρακτήρας ενσαρκώνει τον σκεπτικισμό του συγγραφέα σε θέματα πολιτικής, θρησκείας και εθνικών διαφορών. Ο Κόρτο είναι φίλος με άτομα από όλα τα στρώματα, συμπεριλαμβάνοντας τον δολοφόνο Ρασπούτιν, τον Βρετανό κληρονόμο Τρίσταν Μπάνταμ, την Βουντού ιέρεια Χρυσόστομη, και τον Τσέχο ακαδημαϊκό Ιερεμία Στάϊνερ. Επίσης γνωρίζει και συναντά διάφορες ιστορικές μορφές όπως ο Τζακ Λόντον, ο Έρνεστ Χέμινγουέη, ο Έρμαν Έσσε, ο Εσθονός λευκοφρουρός στρατηγός Ρόμαν Ούνγκερν Φον Στερνμπεργκ και ο Εμβέρ Πασάς. Απολαμβάνει το σεβασμό από εχθρούς και φίλους.
Αγαπημένο του ανάγνωσμα η Ουτοπία του Τόμας Μορ, αλλά δεν καταφέρνει να το τελειώσει ποτέ. Επίσης διαβάζει Λόντον, Λουγκόνες, Στήβενσον, Μέλβιλ και Κόνραντ.
Το εύρος των ιστοριών του Κόρτο κυμαίνεται από απλές εξιστορήσεις περιπετειών μέχρι απόκρυφες ονειρικές σκηνές. Είναι παρών στην κατάρριψη του Κόκκινου Βαρώνου, βοηθάει τους Χιβάρος στη Νότια Αμερική, πολεμάει φασίστες στην Βενετία, αλλά επίσης βοηθάει τον Μέρλιν και τον Όμπερον να υπερασπιστούν την Αγγλία, ενώ επισκέπτεται και την χαμένη ήπειρο του Μου.
Χρονολογικά πρώτη περιπέτεια είναι τα Νεανικά Χρόνια (the Early Years)που τοποθετείται στα χρόνια του Ρωσο-Γιαπωνέζικου πολέμου. Σε άλλα επεισόδια εμπλέκεται σε διάφορες καταστάσεις στον Α΄Παγκόσμιο, συμμετέχει στη Ρώσικο Εμφύλιο μετά την Οκτωβριανή Επανάσταση και εμφανίζεται στην Ιταλία στα πρώιμα στάδια του Φασισμού. Σε μια ανεξάρτητη ιστορία του Πρατ, τους "Σκορπιούς της Ερήμου", αναφέρεται ότι εξαφανίστηκε στην Ισπανία κατά τη διάρκεια του Εμφυλίου.
Χρονολόγηση
Οι ιστορίες του Κόρτο Μαλτέζε διαδραματίζονται σε 29 επεισόδια, τα οποία έχουν εκδοθεί στο πρωτότυπο σε συνολικά 11 λευκώματα εικονογραφήγησης (κόμικ άλμπουμ)· στα Ελληνικά τα λευκώματα είναι 13. Κάθε λεύκωμα περιλαμβάνει ένα ή περισσότερα επεισόδια, αναλόγως της έκτασης των τελευταίων. Στη συνέχεια παρατίθεται η χρονολογική σειρά τους.
Αρχικά αναφέρεται η χρονολογική περίοδος κατά την οποία διεξάγεται το ανάλογο επεισόδιο και η αρίθμησή του, εν συνεχεία η αρχική γλώσσα έκδοσης (Γαλλικά ή/και Ιταλικά), ο πρωτότυπος τίτλος και το έτος έκδοσης του πρωτοτύπου. Τελικώς αναφέρεται ο αντίστοιχος Ελληνικός τίτλος, όπως κυκλοφορεί τώρα (Αύγουστος 2012), ο εκδοτικός οίκος, και το εάν η ελληνική έκδοση είναι έγχρωμη ή ασπρόμαυρη.
01. (Γαλλικά) La Jeunesse (ασπρόμαυρη έκδοση, 1981, έγχρωμη, 1985). Δημοσιεύθυκε στα Ιταλικά ως La giovinezza (έγχρωμη έκδοση, 1983). Τα Νεανικά Χρόνια, Μαμούθ Κόμιξ, ασπρόμαυρη έκδοση.
02. (Ιταλικά και Γαλλικά) Una ballata del mare salato/ La ballade de la mer salée (ασπρόμαυρες εκδόσεις, 1967–1969, έγχρωμες, 1991). Η Μπαλάντα της Αλμυρής Θάλασσας, Παραπέντε 1987.
(Γαλλικά) Sous le signe du Capricorne (ασπρόμαυρη έκδοση, 1971, έγχρωμες εκδόσεις, τα μεν επεισόδια 3 έως 5 ως μέρος Α. Suite caraïbéenne, 1990, τα δε 6 έως 8 ως μέρος Β. Sous le Drapeau des Pirates, 1991). Στον Αστερισμό του Αιγόκερου, Μαμούθ Κόμιξ 1989, ασπρόμαυρη έκδοση.
Περιλαμβάνει τα επεισόδια:
Α. Suite caraïbéenne. Η Σουίτα της Καραϊβικής. 03. (Γαλλικά) Le Secret de Tristan Bantam. Το μυστικό του Τρίσταν Μπάνταμ). 04. (Γαλλικά) Rendez-vous à Bahia. Ραντεβού στην Μπαχία). 05. (Γαλλικά) Samba avec Tir Fixe. Σάμπα υπό σταθερόν πυρ).
Β. Sous le Drapeau des Pirates. Υπό Πειρατική Σημαία. 06. (Γαλλικά) L’Aigle du Brésil. Ένας Αετός στη ζούγκλα. 07. (Γαλλικά) ...Et nous reparlerons des gentilshommes de fortune. ...Και ας μιλήσουμε για ευγενείς τυχοδιώκτες. 08. (Γαλλικά) À cause d'une mouette. Η αιτία ήταν ένας γλάρος.
Η Ελληνική έκδοση του λευκώματος Στον Αστερισμό του Αιγόκερου περιλαμβάνει μόνος το μέρος Α. Το μέρος Β κυκλοφορεί σε αυτόνομο λεύκωμα υπό τον τίτλο Ένας Αετός στη Ζούγκλα (βλ. παρακάτω).
Ένας Αετός στη Ζούγκλα, Μαμούθ Κόμιξ, ασπρόμαυρη έκδοση. Αρχικά είχε κυκλοφορήσει με τον τίτλο Ο Αετός της Βραζιλίας (1990). Περιλαμβάνει τα επεισόδια:
06. (Γαλλικά) L’Aigle du Brésil. Ο Αετός της Βραζιλίας (. 07. (Γαλλικά) ...Et nous reparlerons des gentilshommes de fortune. ...Και ας μιλήσουμε για τυχοδιώκτες ευγενείς. 08. (Γαλλικά) À cause d'une mouette. Η αιτία ήταν ένας γλάρος. 09. (Γαλλικά) Têtes de champignons. Τα κεφάλια των μανιταριών.
Το 9ο επεισόδιο, Τα κεφάλια των μανιταριών, ανήκει κανονικά στο λεύκωμα Βουντού για τον Κύριο Πρόεδρο (βλ. παρακάτω), αλλά στην Ελληνική έκδοση συμπεριλαμβάνεται στο λεύκωμα Ένας Αετός στη Ζούγκλα.
Το 9ο επεισόδιο, ...Τα κεφάλια των μανιταριών, ενώ ανήκει κανονικά στο λεύκωμα Βουντού για τον Κύριο Πρόεδρο, στην Ελληνική έκδοση συμπεριλαμβάνεται στο λεύκωμα Ένας Αετός στη Ζούγκλα (βλ. παραπάνω).
(Γαλλικά) Les Celtiques (ασπρόμαυρη έκδοση, 1971–1972). Κέλτικα, Μαμούθ Κόμιξ 1999, έγχρωμη έκδοση. Περιλαμβάνει τα επεισόδια: 14. (Γαλλικά) L'Ange à la fenêtre d'Orient.(Ιταλικά) L'angelo della finestre d'oriente. Ο Άγγελος στο παράθυρο της Ανατολής. 15. (Γαλλικά) Sous le drapeau de l'argent. (Ιταλικά) Sotto la bandiera dell'oro. Κάτω από τη σημαία του χρήματος. 16. (Γαλλικά) Concert en Ο mineur pour harpe et nitroglycérine. Κονσέρτο σε Ο μινόρε για άρπα και νιτρογλυκερίνη. 17. (Γαλλικά) Songe d'un matin d'hiver. Όνειρο χειμωνιάτικου πρωινού. 18. (Γαλλικά) Côtes de Nuits et roses de Picardie. Κοτ ντε Νουί και ρόδα της Πικαρδίας. 19. (Γαλλικά) Burlesque entre Zuydcoote et Bray-Dunes. Μπουρλέσκι μεταξύ Ζυντκότ και Μπρέυ-Ντιν.
Τα επεισόδια 15, 17 και 18 είχαν εκδοθεί παλαιότερα σε αυτόνομα λευκώματα στα Ελληνικά, από την Μαμούθ Κόμιξ.
(Γαλλικά) Les Éthiopiques (ασπρόμαυρη έκδοση, 1972–1973). Αιθιοπικά, Μαμούθ Κόμιξ, ασπρόμαυρη έκδοση. Αρχικά είχε εκδοθεί με τον τίτλο Αιθίοπες (1983). Περιλαμβάνει τα επεισόδια: 20. (Γαλλικά) Au nom d'Allah le miséricordieux. Στο όνομα του ελεήμονα και σπλαχνικού Αλλάχ... 21. (Γαλλικά) Le Coup de grâce. Το τελευταίο χτύπημα... 22. (Γαλλικά) ... Et d'autres Roméo et d'autres Juliette. Για άλλους Ρωμαίους και γι' άλλες Ιουλιέττες... 23. (Γαλλικά) Les Hommes-léopards du Rufiji. Οι άνθρωποι λεοπαρδάλεις...
24. (Ιταλικά) Corte sconta detta Arcana (ασπρόμαυρη έκδοση, 1974–1975). Γνωστότερο με το Γαλλικό τίτλο Corto Maltese en Sibérie (Ο Κόρτο Μαλτέζε στη Σιβηρία). Η κρυφή Αυλή του Μυστηρίου, Μαμούθ Κόμιξ 1987, ασπρόμαυρη έκδοση.
26. (Γαλλικά και Ιταλικά) La maison dorée de Samarkand/ La Casa Dorata di Samarcanda (εκδόθηκε ταυτοχρόνως σε Γαλλία κι Ιταλία, ασπρόμαυρη έκδοση, 1980, έγχρωμη, 1992). Το Χρυσό Σπίτι της Σαμαρκάνδης, Μαμούθ Κόμιξ 1995, έγχρωμη έκδοση.
Παλαιότερα είχε εκδοθεί στα Ελληνικά, από την Μαμούθ Κόμιξ, σε τρεις τόμους, υπό τους τίτλους Το Χρυσό Σπίτι της Σαμαρκάνδης Ι, Το Χρυσό Σπίτι της Σαμαρκάνδης ΙΙ & Το Χρυσό Σπίτι της Σαμαρκάνδης ΙΙΙ.
27. (Ιταλικά με τίτλο στα Ισπανικά) Tango... y todo a media luz (ασπρόμαυρη έκδοση, 1985). Τανγκό, Μαμούθ Κόμιξ 1998, ασπρόμαυρη έκδοση.
28. (Ιταλικά) Le Elvetiche - Rosa alchemica (έγχρωμη έκδοση, 1987, γνωστό και ως La rosa alchemica). Δημοσιεύθηκε στα Γαλλικά ως Les Hélvétiques. Ελβετικά, Μαμούθ Κόμιξ 2001, ασπρόμαυρη έκδοση.
29. (Ιταλικά) Mu (πρώτο μέρος, 1988–1989, δεύτερο μέρος, 1988–1989). Στα Γαλλικά εκδόθηκε ως Mû ταυτοχρόνως σε ασπρόμαυρη και έγχρωμη εκδόσεις το 1992. Μου, Μαμούθ Κόμιξ 2001, ασπρόμαυρη έκδοση.
Άλλα μέσα
Το 1975 έως 1977 εμφανίστηκαν οι ιστορίες του Κόρτο Μαλτέζε για την RAI στο τηλεοπτικό πρόγραμμα Supergulp, fumetti in TV!.
Το 2002 βγήκε στους κινηματογράφους σε κινούμενο σχέδιο η ταινία Κόρτο Μαλτέζε: Η Κρυφή Αυλή του Μυστηρίου. Επίσης το 2002 το γαλλικό κανάλι Canal + δημιούργησε μια σειρά των περιπετειών του Κόρτο που περιλαμβάνει τις ιστορίες: Η Μπαλάντα της Αλμυρής Θάλασσας, Στον Αστερισμό του Αιγόκερω, Κέλτικα, Το Χρυσό Σπίτι της Σαμαρκάνδης.
Ομάδα πίεσης
thumb|Εργατική πολιτική διαδήλωση στο κέντρο του [[Χαλάνδρι|Χαλανδρίου το 2013 που απαιτούσε την επαναπρόσληψη μιας υπαλλήλου του βιβλιοπωλείου Ευριπίδης η οποία, σύμφωνα με τους διαδηλωτές, απολύθηκε λόγω του πολιτικού της ακτιβισμού υπέρ των εργαζομένων. Στη περίπτωση αυτή, οι διαδηλωτές προσπαθούν να ασκήσουν πίεση στο βιβλιοπωλείο με την ενέργεια της διαδήλωσης]]
Η ομάδα πίεσης ή Λόμπι είναι μια ομάδα προσώπων που προσπαθεί να επηρεάσει τα όργανα της εκτελεστικής και της νομοθετικής εξουσίας, επιδιώκοντας την πιο συμφέρουσα για τα μέλη της, ή και για το κοινωνικό σύνολο, απόφαση ή λύση. Ως ομάδα πίεσης κατά τον Σβάρτσενμπεργκ ορίζεται: «μια οργάνωση που δημιουργήθηκε με σκοπό την υπεράσπιση συμφερόντων και που ασκεί πίεση στις δημόσιες αρχές για να τους αποσπάσει αποφάσεις σύμφωνες με συγκεκριμένα συμφέροντα». Οι ομάδες πίεσης είναι συνήθως εργατικά συνδικάτα, κινήματα νέων, φεμινιστικά κινήματα, ενώσεις γονέων κ.τ.λ. καθώς και Μη Κυβερνητικές Οργανώσεις, σε τοπικό ή διεθνές επίπεδο.
Ενημερώνουν και στηρίζουν τα μέλη τους, ενώ όταν οι καταστάσεις το απαιτούν, συγκρούονται με κρατικούς φορείς ή ανταγωνιστικές ομάδες, επιστρατεύοντας κυρίως νόμιμα μέσα για την επίτευξη των στόχων τους όπως πορείες, διαμαρτυρίες, εκδηλώσεις ή επισκέψεις σε πολιτικά πρόσωπα.
Η προέλευση της έννοιας/λέξης δεν είναι επιβεβαιωμένη. Κατά το BBC βρίσκεται σε βουλευτές που περίμεναν στους διαδρόμους (lobbies) του βρετανικού κοινοβουλίου. Άλλη άποψη λέει ότι επινοήθηκε από τον Οδυσσέα Γκραντ (18ος πρόεδρος των ΗΠΑ) για τους διαφόρους που τον περίμεναν στα λόμπι του ξενοδοχείου που διέμενε στην Ουάσιγκτον.
Λόμπι ονομάζονται στερεότυπα κάποιες ομάδες, π.χ. εβραϊκό λόμπι, ισχυρής πίεσης και με εθνικές προεκτάσεις, κυρίως όμως ανάλογα με την περίπτωση. Ενώ επισήμως δεν αναγνωρίζεται η δύναμή του ποτέ ουσιαστικά, στην πραγματικότητα όσες ομάδες λειτουργούν παρασκηνιακά επηρεάζοντας πρόσωπα και καταστάσεις έχουν αρκετά υπολογίσιμη δύναμη, με αποτέλεσμα να έχει μελετηθεί από πολλούς επιστήμονες σε πολλές μελέτες και διαστάσεις.